CELEX: 32014D0448
Language: bg
Date: 2014-07-08 00:00:00
Title: 2014/448/ЕС: Решение за изпълнение на Комисията от 8 юли 2014 година за изменение на Решение за изпълнение 2014/178/ЕС по отношение на африканската чума по свинете в Латвия (нотифицирано под номер С(2014) 4925)  Текст от значение за ЕИП

10.7.2014   
            
            
               BG
            
            
               Официален вестник на Европейския съюз
            
            
               L 201/31
            
         РЕШЕНИЕ ЗА ИЗПЪЛНЕНИЕ НА КОМИСИЯТА
   от 8 юли 2014 година
   за изменение на Решение за изпълнение 2014/178/ЕС по отношение на африканската чума по свинете в Латвия
   
      
         (нотифицирано под номер С(2014) 4925)
      
   
   (текст от значение за ЕИП)
   
      (2014/448/ЕС)
   
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 89/662/ЕИО на Съвета от 11 декември 1989 г. относно ветеринарните проверки по отношение на търговията вътре в Общността с оглед доизграждането на вътрешния пазар (1), и по-специално член 9, параграф 4 от нея,
   като взе предвид Директива 90/425/ЕИО на Съвета от 26 юни 1990 г. относно ветеринарните и зоотехническите проверки, приложими при търговията в Общността с определени видове живи животни и продукти с оглед завършване изграждането на вътрешния пазар (2), и по-специално член 10, параграф 4 от нея,
   като взе предвид Директива 2002/99/ЕО на Съвета от 16 декември 2002 г. за установяване на ветеринарно-санитарни правила, регулиращи производството, преработката, разпространението и пускането на пазара на продукти от животински произход за консумация от човека (3), и по-специално член 4, параграф 3 от нея,
   като има предвид, че:
   
               (1)
            
            
               С Директива 2002/60/ЕО на Съвета (4) се определят минималните мерки, които следва да се прилагат в рамките на Съюза с цел борба с африканската чума по свинете, включително мерките, които следва да се предприемат в случай на поява на огнище на африканска чума по свинете, по-специално в случаите, в които се предполага или е потвърдена африканска чума по свинете при диви свине.
            
         
               (2)
            
            
               Решение за изпълнение 2014/178/ЕС на Комисията (5) бе прието в отговор на наличието на африканска чума по свинете в някои държави членки. В приложението на посоченото решение се определят границите и се изброяват зоните с ограничен достъп, като са разграничени според равнището на риска предвид епидемиологичната обстановка. В него също така се определят правила за опазване на здравето на животните, свързани с движението, изпращането и маркирането на свине и на някои продукти от свине от засегнатите държави членки, с цел да се предотврати разпространението на болестта към други области на Съюза.
            
         
               (3)
            
            
               На 26 юни 2014 г. в Латвия бяха докладвани случаи на африканска чума по свинете при диви свине, по-специално при глигани, в резултат на въвеждането на вируса на африканската чума по свинете от съседни трети държави, в които тази болест се среща. Също така бе докладвано за въвеждането на вируса в две малки стопанства с ниска степен на биологична сигурност. Тези огнища, както и случаите при глигани в близост до външната граница на Съюза, трябва да се вземат предвид в хода на оценката на риска, която отразява настоящата епидемиологична обстановка. С цел съсредоточаване на мерките за борба и за да се предотврати разпространението на болестта, както и да се предотвратят ненужните затруднения в търговията в рамките на Съюза и да се избегне създаването на необосновани пречки пред търговията с трети държави, в сътрудничество със засегнатата държава членка спешно трябва да се състави списък на Съюза със заразените области в Латвия въз основа на риска, който болестта представлява за Съюза.
            
         
               (4)
            
            
               Поради това е необходимо да се измени Решение за изпълнение 2014/178/ЕС, за да се включат съответните територии на Латвия в част I и част II от приложението към него.
            
         
               (5)
            
            
               Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩОТО РЕШЕНИЕ:
   Член 1
   Приложението към Решение за изпълнение 2014/178/ЕС се изменя в съответствие с приложението към настоящото решение.
   Член 2
   Адресати на настоящото решение са държавите членки.
   
      Съставено в Брюксел на 8 юли 2014 година.
      
         
            За Комисията
         
         Tonio BORG
         
            Член на Комисията
         
      
   
   
      (1)  ОВ L 395, 30.12.1989 г., стр. 13.
   
      (2)  ОВ L 224, 18.8.1990 г., стр. 29.
   
      (3)  ОВ L 18, 23.1.2003 г., стр. 11.
   
      (4)  Директива 2002/60/ЕО на Съвета от 27 юни 2002 г. за определяне на специфични разпоредби за борба с африканската чума по свинете и за отмяна на Директива 92/119/EИО относно болестта на Тешен и африканската чума по свинете (ОВ L 192, 20.7.2002 г., стр. 27).
   
      (5)  Решение за изпълнение 2014/178/ЕС на Комисията от 27 март 2014 г. относно мерките за контрол на здравето на животните във връзка с африканската чума по свинете в някои държави членки (ОВ L 95, 29.3.2014 г., стр. 47).
   
      ПРИЛОЖЕНИЕ
      Приложението към Решение за изпълнение 2014/178/ЕС се изменя, както следва:
      
                  1)
               
               
                  В част I се добавя следната точка:
                  „3.   Латвия
                  
                  Следните области в Латвия:
                  
                               
                           
                           
                              В областта Rēzeknes общините Stoļerovas, Griškānu, Čornajas, Lūznavas, Maltas, Feimaņu, Silmalas и Ozolaines.
                           
                        
                               
                           
                           
                              В областта Riebiņi общините Riebiņu, Rušonas и Silajāņu.
                           
                        
                               
                           
                           
                              В областта Preiļi общините Pelēču, Preiļu и Aizkalnes.
                           
                        
                               
                           
                           
                              В областта Ludza общините Cirmas, Pureņu, Ņukšu, Isnaudas, Pildas, Nirzas и Briģu.
                           
                        
                               
                           
                           
                              В областта Zilupe общините Lauderu и Zaļesjes.
                           
                        
                               
                           
                           
                              В областта Daugavpils общините Dubnas, Višķu, Ambeļu, Biķernieku, Naujenes, Salienas, Vecsalienas, Skrudalienas, Demenes, Laucesas, Tabores и Maļinovas.
                           
                        
                               
                           
                           
                              Цялата територия на областта Ciblas.“
                           
                        
            
                  2)
               
               
                  В част II се добавя следната точка:
                  „3.   Латвия
                  
                  Следните области в Латвия:
                  
                               
                           
                           
                              В областта Rēzeknes общините Pušas, Mākoņkalna и Kaunatas.
                           
                        
                               
                           
                           
                              Цялата територия на областта Dagdas.
                           
                        
                               
                           
                           
                              В областта Aglonas общините Šķeltovas, Grāveru и Kastuļinas.
                           
                        
                               
                           
                           
                              Цялата територия на областта Krāslavas.
                           
                        
                               
                           
                           
                              В областта Ludza общините Rundēnu и Istras.
                           
                        
                               
                           
                           
                              В областта Zilupe общините Pasienas.“